Paterna comença hui les seues festes amb el pregó a càrrec de l'humorista Arévalo
18/08/2016

# Paterna comença hui les seues festes amb el pregó a càrrec de l'humorista Arévalo

[![Humorista Arévalo encarregat del pregó de festes 2016](/images/noticias/2016/08/arevalo.jpg)](/images/noticias/2016/08/arevalo.jpg)

18.08.2016

La recuperació dels grans concerts, el reforç de la seguretat i la programació d'una gran varietat d'activitats en la majoria de barris i per a tots els públics caracteritzen les festes d'aquest 2016

Les actuacions de Seguretat Social i dels Djs Space Elephant,un tobogan aquàtic gegant i diverses actuacions infantils se sumen enguany a les desfilades de Moros i Cristians i actes de foc que tradicionalment es desenvolupen a Paterna

Paterna comença demà les seues esperades Festes Majors amb el tradicional Pregó que enguany s'encarregarà de pronunciar el mític humorista Arévalo des de la balconada del Palau consistorial i que donarà pas a la entraeta de Moros i Cristians.

Juntament amb l'Alcalde de Paterna, Juan Antonio Sagredo i la Reina de les Festes, Gema Montoliu, el conegut còmic serà l'encarregat de donar el tret d'eixida als festejos del municipi que es desenvoluparan en el poble i que finalitzaran amb la inconfusible Cordà del 28 d'agost.

Al llarg dels pròxims dias, Paterna acull una [variada programació](/images/pdf/es/noticias/2016/08/folleto-festes-paterna-2.pdf) que l'actual equip de govern ha programat pensant en tots els públics i a fer partícips a tots els barris de les festes de Paterna. “Hem recuperat els grans concerts, hem reforçat la seguretat i hem programat activitats infantils en la majoria de barris”, ha destacat la regidora de Tradicions, Cultura i Foc, Paqui Periche.

Entre les actuacions musicals, destaca la visita del grup Seguretat Social i els Djs Space Elephant, la Nit del Rock que comptarà amb l'actuació del grup El tio de la careta i els grups locals Nuclear Winter, Feeding the Enemy i Old Strings, així com el Festival Fet a Paterna.

També veïns i visitants podran gaudir amb espectacles teatrals com el musical The Xou, el Invictus Xou o Campaneta Mai de la vida.

Finalment, enguany l'Ajuntament ha incrementat el nombre d'activitats dirigides als més xicotets, de manera que els diferents barris del municipi acolliran animacions infantils, xous de màgia i espectacles musicals, entre els quals destaca l'actuació del grup circense Satsuma amb una espectacular posada en escena durant les seues funcions.